en en mk mk mk mk uk mk mk mk mk hbs_cyr tt hbs_cyr mk ru ru ce hbs_cyr ru mk ru mk mk mk ru mk mk mk mk mk ru ru mk mk mk mk mk mk uk ru mk ru ru mk mk mk ru mk mk mk mk mk mk mk mk hbs_cyr mk mk mk hbs_cyr hbs_cyr mk mk mk hbs_cyr ru
Фестивалскиот камп е најдобриот начин да бидете дел од вистинската и комплетна фестивалска атмосфера на Д ФЕСТИВАЛ: да ги дочекате утрата со сончевите зраци, да бидете најблиску до концертниот простор, да уживате во Дојранското Езеро и прекрасната плажа лоцирана веднаш до кампот, да стекнете нови пријателства и да другарувате со илјадниците млади луѓе на Фестивалот!
Пристигнете рано во кампот за да го обезбедите најдоброто место за вас и вашите пријатели! За време на трите фестивалски дена кампот ќе биде вашиот најпријатен дом. Ќе се погрижиме вашиот престој на Д ФЕСТИВАЛ да биде најпозитивниот спомен од ова лето.
Камперите на Д ФЕСТИВАЛ ќе имаат пристап до чешми со питка вода, тушеви, интернет, продавници за храна и пијалоци, плажа, како и други различни можности  (полнење на мобилни телефони и сл.). За време на престојот во кампот, посетителите ќе можат да уживаат во програмата на сите бини, да бидат дел од различните работилници, дискусии, друштвени игри, рекреација и уште многу други активности.
Оддалеченост од центарот на Дојран – 2 минути пеш.
Оддалеченост од Main Stage – 7 минути пеш.
Оддалеченост од Church Stage – 2 минути пеш.
Оддалеченост од Lake Awake Stage – 10 минути пеш.
Кампот е сместен во природа. Оттаму, ве молиме да придонесете кон чистотата на местото и заедно да се потрудиме да ни биде што е можно почисто. Местата за отпадоци ќе бидат прецизирани и ве молиме да ги користите корпите за отпадоци. Контејнери ќе најдете и на паркингот и во кампот. Користете ги!
Ве молиме почитувајте ги правилата на кампот на Д ФЕСТИВАЛ за ваша, но и безбедност на сите посетители на фестивалот. Тука ќе најдете одговори на најчесто поставуваните прашања, а подолу има листа на работи кои се или не се дозволени за внесување во кампот.
Она што најмногу ви треба кога кампувате е секако шатор.
Понесете сè што ви е потребно за да се чувствувате поудобно: вреќа за спиење, прекривка, перница и сл.
Не заборавајте да понесете костим за капење, очила за сонце, масло за сончање, крпи и останати реквизити за уживање на плажа, но најважно од сè – дојдете полни со позитивна енергија за незаборавен провод на Д ФЕСТИВАЛ.
Лаптопи, таблети, мобилни телефони и полначи
Мали преклопни чадори за дожд
Велосипеди, тротинети, скејтборди, ролери
Капки за контактни леќи
Инсулин (со здравствена книшка и личен документ за идентификација)
Пластичен прибор за јадење
Храна и пијалоци купени во рамките на Д ФЕСТИВАЛ
Пластични шишиња за вода (празни)
Миленичиња (на одговорност на нивните сопственици)
Дрога и опојни супстанци
Ножеви и останато оружје
Храна и пијалоци купени надвор од рамките на Фестивалот
Огномети и распрснувачки материјали
Метален прибор за јадење
Професионални фотоапарати и средства за аудио и(ли) видео снимање